Paul Molac, ganet e Ploermael e 1962, zo un den engouestlet e buhez sevenadurel Breizh hag ur politikour. Kelenner istor ha douaroniezh eo bet e Gwern-Porchoed. Prezidant Div Yezh eo bet etre 2001 ha 2012, eilprezidant Kevre Breizh, ha prezidant Kuzul Sevenadurel Breizh (mod nevez) abaoe 2009. E 2012 e oa bet war ar renk evit dont da vezañ kannad en anv an tu kleiz (Strollad Sokialour, EELV, UDB) e Pevare pastell-votiñ ar Mor-Bihan. Dilennet eo bet en eil tro gant 52,56% eus ar mouezhioù disklêriet. Da gentañ e voe ezel eus bodad ar gannaded ekologour er parlamant ; e 2016 e oa aet e-barzh bodad ar gannaded sokialour.